OzLabs/hebrew-wiki-articles huggingface dataset:
מטחנה

<center>מטחנה חשמלית</center>
<center>פעולת מטחנת הכדור</center>
<center>מטחנת בשר ידנית</center>
<center>מבחר מטחנות ל[[קפה ולתבלינים</center>]]

מטחנה היא מכשיר המשמש לשבירת חומר מוצק לחתיכות קטנות. ישנם סוגים רבים של מטחנות המעבדות חומרים שונים. מטחנות שונות משתמשות באמצעים שונים להפעלתן. קיימות מטחנות המופעלות ידנית (עלי ומכתש), מטחנות המונעות על ידי בעלי חיים, בעיקר סוסים וחמורים. מטחנות המשתמשות בכוח הנוצר מהרוח, ומטחנות המונעות מזרימת המים. כיום הן מופעלות בעיקר על ידי חשמל.

==פעולת המטחנה==
טחינה של חומרים מוצקים מתרחשת בעזרת חשיפתם לכוחות מכניים בתוך מבנה של תעלה ושחיקתם אל מול הכוחות הפנימיים בה. לאחר השחיקה מצב המוצק משתנה הן מבחינת גודל הגרגר והן מבחינת צורתו.

גריסה עשויה לשרת את המטרות הבאות בהנדסה:
*הגדלת פני השטח של חומר מוצק
*ייצור חומר מוצק בגודל רצוי
*מעיכה של חומר או הפיכתו לאבקה

==מכשירי טחינה==
מכשירי טחינה לגריסה ועיבוד הם מכשירים המייצרים חלקיקים מופחתים בגודלם, באמצעות כוחות דחיסה הפועלים ברמת גודל הגרגר. מכיוון שתהליך השחיקה שהם מייצרים מצריך מידה רבה של אנרגיה, לאחרונה הוצעה שיטה למדידת האנרגיה הנדרשת למכונות הכרסום.

===מטחנת כדור===
מטחנת כדור מורכבת מגליל מסתובב (נוטה מעט או אופקי) ומלא חלקית בכדורים, בדרך כלל הם עשויים אבן או מתכת. המטחנה טוחנת את החומר למידת הדיוק הנדרשת על ידי חיכוך עם הכדורים המתגלגלים. מטחנות כדור משמשות לבדיקת שחיקה במעבדות אבטחת איכות, לשחיקת מינרלים או יצירת צמנט פורטלנד.

===מטחנת קליפה קשה===
מטחנת קליפה קשה משמשת לטחינת מוצרי מזון קטנים בין שני משטחים שוחקים מסתובבים, המופרדים על ידי מרחק מוגדר. בדרך כלל, המכשיר כולל בורג מסתובב הדוחף את המזון דרכו. והוא יכול להיות מופעל חשמלית או ידנית. ברוב המקרים המטחנות מיוצרות עבור מטרה אחת למשל: מטחנות קפה, פלפל, מלח גס, תבלינים, פרג. בעוד שמטחנות הקפה הן חשמליות, מטחנות הפלפל והתבלינים ידניות ברובן, ומשמשות כאמצעי לפיזור אחיד של תבלין על מאכלים שונים.

===מטחנת פטיש===
מטחנת פטיש היא מכונה שמטרתה לגרוס או לכתוש חומר לחתיכות קטנות. קיימים יישומים רבים בתעשייה למטחנות אלה. הם משמשות לטחינת חומרים כגון: צמח אתנול (תירס), טחינת דגן לקמח המשמש מאכל לחיות החווה, מיץ פירות, ניסור עצים במנסרה, גריסת נייר ועוד.

===מטחנת בשר===
מטחנת בשר היא מכשיר המשמש לטחינה עדינה או ערבוב של בשר חי או מבושל, דגים, ירקות או מזון כלשהו מקבוצה זו. הוא מחליף במידת הדיוק ועדינות הטחינה את הסכין ומשמש בעיקר לייצור בשר טחון, מילויים שונים המופקים מהעברת המזון הטחון לתוך משפך אשר ממוקם בחלקה העליון של המטחנה. משם החומר ממשיך לנוע דרך מסוע בורג אופקי שניתן להפעילו על ידי גלגל יד או מנוע חשמלי, המועך את תערובת המזון. בסוף המסוע ממוקמת סכין המותקנת אל מול פתחי חורים קבועים. גודל הבשר תלוי בגודלם של החורים מהם הוא יוצא.

==ראו גם==
*מטחנת שוקולד
*אבן רחיים
*טחנת קמח
*טחנת רוח
*טחנת מים
*טחנת פשתן

==קישורים חיצוניים==

*[https://web.archive.org/web/20110930022923/http://www.pauloabbe.com/productLines/millingEquipment/principlesofgrinding.html כיצד עובדת המטחנה] 
*[http://www.sciencemag.org/content/117/3032/local/ed-board.pdf כיצד עובדת מטחנת סילון] 

==הערות שוליים==

קטגוריה:מכשירי מטבח
קטגוריה:מכשירי חשמל ביתיים
המשטרה הצבאית של ברזיל

המשטרה הצבאית של ברזיל (בפורטוגזית: Polícia Militar) היא כוח ביטחון ציבור בין מדינתי בברזיל, האחראי לאבטחת הסדר הציבורי וביטחון האזרח במחוז הפדרלי של ברזיליה ובמדינות ברזיל. מבחינה ניהולית הארגון כפוף לממשלת המדינות ולמושלים. חקירת פשעים ופענוחם מתבצעים באמצעות המשטרה האזרחית של ברזיל.

לכל מדינה בברזיל קיימת משטרה צבאית ולה מדים ויחידות שונות הייחודיות לכל אזור. כוחות המשטרה הצבאית כפופים מבחינה פורמלית בלבד לכוחות המזוינים של ברזיל. בעת מלחמה, המשטרה הצבאית הופכת לזרוע פדרלית רחבת סמכויות וכל המשטרות הצבאיות האזוריות מוכפפות לפיקוד מאוחד אחד. המשטרה הצבאית אחראית כשמה כן, גם על אכיפת החוק בצבא הברזילאי וקיימות משטרות לכל חיל צבאי כמו משטרת הצבא (Polícia do Exército), משטרת הצי (Polícia da Marinha) ומשטרת חיל האוויר (Polícia da Aeronaútica).

בנוסף היחידה היא גם חלק מהכוח הלאומי לביטחון הציבור, שהוקם ב-1999 ונועד לאגד את כל זרועות ביטחון הציבור, ומופעלים כאשר מושל מדינה מבקש את סיוע הממשל הפדרלי ביישוב סכסוכים ומשברים מתמשכים.

==ראו גם==
*BOPE
==קישורים חיצוניים==

קטגוריה:הכוחות המזוינים של ברזיל
קטגוריה:חילות משטרה צבאית
ניקיון

לוחמי [[מארינס מקרצפים סיפון של אוניית סער אמפיבית]]
[[שקנאי מתנקה]]

ניקיון הוא מצב של היעדר לִכְלוּך, ובפרט אבק, כתמים, ריח רע ופסולת. לניקיון חשיבות בריאותית. פעולת הניקיון היא פעילות-חיים המסווגת כטיפול עצמי.

== ניקיון סביבת המגורים ==
אחת הדרכים להשגת ניקיון בסביבה הביתית היא באמצעות שטיפה במים עם סבון או דטרגנט. בהקשר של עצמים העשויים מזכוכית, מטרת הניקיון היא השגת שקיפות.

האדם פיתח כלים שונים לניקיון כדוגמת מטאטא, יעה, מטלית אבק, שואב אבק, סמרטוט, דלי ומגב. ניקיון של בגדים נקרא כביסה.

בתרבויות רבות תחילת עונת האביב נתפסת כמבשרת התחדשות, וככזו היא מעוררת מוטיבציה לשינוי וטיהור פיזי ורוחני, המיושמת לעיתים בניקיון יסודי – . ביהדות, ההכנות לפסח, חג האביב, מוּנעות באופן מסורתי על ידי הצורך להכשיר את הבית מחמץ, ומספקות עילה לניקיון וסדר יסודי.

== ניקיון הגוף ==

כמעט כל בעלי חיים נוהגים להתנקות כחלק משמירה על בריאותם, הופעתם והרגשתם. לכל מין בעולם החי יש פרקטיקה שונה, ותדירות שונה, של טקס הניקוי העצמי - החל מהציפורים המשתמשות במקורן להוצאת לכלוך מבין נוצותיהן, דרך החתולים הנוהגים ללקק את עצמם לעיתים תכופות במטרה לשמור על פרוותם והקופים הפולים כינים איש מרעהו, וכלה בפילים המתיזים על עצמם מים באמצעות החדק שלהם.

האדם לומד לנקות את גופו כחלק מהתפתחותו במהלך הילדות, תהליך שמתחיל ברכישת השליטה בהפרשת הצרכים (שתן וצואה). תפקיד הניקיון הוא לחסל בקטריות או למנוע הצטברותן, ולכן לניקיון, או להיעדרו, יש משמעות רפואית. בחלקים שונים של העולם נהוגים דפוסים שונים של ניקיון: בארצות מתפתחות יש הרוחצים בנהר (לכך נלווית לעיתים משמעות של טיהור דתי), ובתרבויות מפותחות יותר יש במרבית הבתים מקלחת או אמבט, ואנשים נוהגים לצחצח שיניים במברשת מיוחדת עם משחה, לחפוף את שיערם בשמפו, לרחוץ את ידיהם בסבון לאחר ביקור בשירותים ולנקות את אוזניהם עם קיסמי אוזניים.

אדם בוגר המתקשה באופן משמעותי בניקיון גופו (צריך עזרה במקלחת) או סביבתו עשוי להיחשב כבעל לקות.

אדם שמקפיד על ניקיון בצורה שחורגת מצרכיו הגופניים האמיתיים, נקרא בסלנג "חולה ניקיון". אנשים שמבצעים פעולות של התנקות שמהותן כפייתית, עשויים להיות אנשים שלוקים בהפרעה טורדנית-כפייתית.

הביטוי "ניקיון כפיים" הוא מטפורה הבאה לתאר יושר.

== ניקיון כעבודה ==

העבודה בניקיון היא אחד מענפי הכלכלה הנפוצים ונמנית עם העבודות הבלתי-מקצועיות השכיחות בשוק התעסוקה בכל רחבי העולם המערבי. עבודת הניקיון כוללת פעולות שלמזמין העבודה אין די זמן לבצען, או שאינו מעוניין לבצען, או שאינו יכול בשל מגבלה גופנית - ובהן ניקוי של הבית, המשרד או חדר המדרגות בבניין משותף; רחיצת מכונית בתחנת דלק, שטיפת כלים במסעדה, ניקוי חלונות של גורדי-שחקים בשיטת "סנפלינג", ניקוי רחובות, ורחיצה גופנית של מטופלים שאינם כשירים לדאוג לעצמם - ראו סיעוד.

בחברות מודרניות רבות, מרבית העוסקים בניקיון הם נשים או אנשים ממעמד חברתי נמוך. בישראל רבים מעובדי הניקיון מועסקים כעובדי קבלן, אך ההסתדרות חותרת להעברתם להעסקה ישירה.

== ניקיון הסביבה ==

פעם בשנה בחודש אדר מתקיים בישראל יום ניקיון לאומי אשר מתווסף לפעילויות השוטפות של הרשויות ושל תושבי המדינה אשר דואגים באופן שוטף לניקיון הסביבה. 
== ראו גם ==
* חדר נקי

== קישורים חיצוניים ==

==הערות שוליים==

קטגוריה:היגיינה
פרס אייזנר

פרסי תעשיית הקומיקס ע"ש ויל אייזנר (אנגלית: Will Eisner Comic Industry Awards) או בקיצור פרס אייזנר המכונים גם פרס אוסקר של תעשיית הקומיקס, הם פרסים הניתנים להישגים יצירתיים בספרי קומיקס אמריקאים. פרס אייזנר הוענקו לראשונה ב-1988, והוכרזו כתגובה להפסקת פרס קירבי ב-1987.
הם נקראים על שמו של האמן וחלוץ הכותבים ויל אייזנר, שהשתתף בקביעות בטקס חלוקת הפרס עד למותו ב-2005.
בפרס אייזנר נכלל גם היכל התהילה של תעשיית הקומיקס.

המועמדויות בכל קטגוריה נבחרות על ידי צוות של חמישה שופטים, כשלמוציאים לאור בתחום ניתנת האפשרות לשלוח מועמדויות. ההצבעה נערכת על ידי כל הגורמים בתעשייה: יוצרים, מפרסמים, מוכרים וכולי. הרשימה הנבחרת מוצגת בקומיק-קון הבינלאומי הנערך בסן דייגו בחודשי יולי אוגוסט מדי שנה. ג'קי אסטרדה היא אמרכלית הפרס מאז 1990.

==מזוכי הפרס ומועמדים בולטים==

* כריס וייר זכה במעל 20 פרסי אייזנר
*פייבלס הסדרה ויוצריה זכו במספר רב של פרסי אייזנר, כולל
** "הסדרה הטובה ביותר" בשנת 2003,
** "הסיפור בהמשכים הטוב ביותר" בשנת 2003, 2005 ו-2006,
** "האנתולוגיה הטובה ביותר" בשנת 2007 - על נובלה גרפית שעוסקת בסדרה,
** "הסיפור הקצר הטוב ביותר" בשנת 2007 - עבור אחד מהסיפורים באותה נובלה גרפית.
* בון זכה בעשרה פרסים
* אלן מור
* פול דיני זכה ב-7 פרסים
* רותו מודן
** ספרה קרוב רחוק זכה ב-2008 בקטגוריית "הקומיקס הבינלאומי הטוב ביותר"
** ספרה הנכס זכה ב-2014 בקטגוריית "Best Graphic Album—New"
* בן אלמוות (מאנגה) זכה בשנת 2000
* סופרמן - שישה סיפורים על דמותו זכו בפרס
* ברוס טים
** זכה ב-1994 עם פול דיני בקטגוריית "הסיפור הטוב ביותר" על היצירה Batman Adventures: Mad Love.
** זכה ב-1995 באותו פרס עבור Batman Adventures Holiday Special.
* ג'יי מייקל סטרזינסקי
* אקטוס טרגיקוס היו מועמדים פעמיים לפרס: עבור החוברות ג'טלג ו-Dead Herring
*אלבר אודרזו זכה בפרס בשנת 2005
* אסף חנוכה
** ספרו "The Realist" זכה ב-2016 בקטגוריית "Best U.S. Edition of International Material"
** ספרו פיצריה קמיקזה היה מועמד ב-2007 בקטגוריית "הקומיקס הבינלאומי הטוב ביותר"
* גרין לנטרן: מלחמת חיל סינסטרו מועמדות ב-2008 בקטגוריית "צוות המאיירים"
* חנות הקומיקס קומיקס וירקות זכתה בפרס בקטגוריית קמעונאים
* ב-2020 זכה ב"פרס אייזנר" הספר drawing power, אנתולוגיה שבה השתתפו היוצרות הישראליות הילה נועם ואילנה זפרן.
* ב-2023 היה ספרו של גלעד סליקטר, but I live, מועמד לפרס ספר הקומיקס הטוב ביותר.

==קישורים חיצוניים==
* 
* [http://www.comic-con.org אתר הקומיק-קון]

==הערות שוליים==

*
אייזנר
אייזנר
אייזנר
קטגוריה:קומיקס
חוק שלילת התארים 1917

חוק שלילת התארים 1917 (באנגלית: Titles Deprivation Act 1917) הוא חוק של הפרלמנט הבריטי שאישר לשלול תוארי אצולה בריטיים מאישים שנלחמו נגד בריטניה או אחת מבעלות בריתה במהלך מלחמת העולם הראשונה.

משפחת המלוכה הבריטית הייתה בעלת מוצא גרמני ובמשך השנים נסיכים ונסיכות רבים מגרמניה נישאו לתוך המשפחה עד שאף שם השושלת, סקסה-קובורג-גותה, היה בבירור שם גרמני. דבר זה היווה בעיה עם פרוץ מלחמת העולם הראשונה כאשר האווירה האנטי-גרמנית בקרב הציבור הבריטי החלה להיות מופנית נגד משפחת המלוכה. לכן, ב-1917, כדי להרחיק את עצמם ממוצאם הגרמני, שינה בית המלוכה את שמו לבית וינדזור ובאופן דומה אינגלזו את שמם קרוביהם הגרמניים שחיו באנגליה. בנוסף, משפחת המלוכה ויתרה על כל תוארי האצולה הגרמניים שהחזיקה בהם.

באופן דומה למצב בבריטניה גם בגרמניה התגוררו קרובי משפחה של משפחת המלוכה שהחזיקו בתוארי אצולה בריטיים. ג'ורג' החמישי, מלך הממלכה המאוחדת סילק ממסדר הבירית מספר חברים שתמכו בגרמניה ובעלות בריתה, אולם, כדי לשלול מהם את תואריהם, היה צורך בחקיקה של הפרלמנט ולכן ב-1917 נחקק החוק. 

החוק הסמיך את המלך למנות ועדה מחברי המועצה המלכותית שתגיש דו"ח בקשר לאצילים שנלחמו נגד בריטניה ובעלות בריתה, ואכן הוועדה מונתה באותה שנה, הגישה את מסקנותיה בשנה שלאחר מכן ואלה אושרו ב-1919. מכוח האישור האישים הבאים איבדו את תואריהם:
הנסיך קארל אדוארד, דוכס סקסה-קובורג-גותה
* הנסיך קארל אדוארד, דוכס סקסה-קובורג-גותה, נכדה של ויקטוריה, מלכת הממלכה המאוחדת, החזיק בתארים הוד מעלתו המלכותי נסיך הממלכה המאוחדת ודוכס אולבני.
* ארנסט אוגוסטוס, נסיך הכתר של הנובר, נינו של ג'ורג' השלישי, מלך הממלכה המאוחדת, החזיק בתארים הוד מעלתו המלכותי נסיך הממלכה המאוחדת ודוכס קמברלנד.
* הנסיך ארנסט אוגוסטוס, דוכס בראונשווייג, בנו של הנסיך ארנסט אוגוסטוס מהנובר, החזיק בתארים הוד מעלתו המלכותי נסיך הממלכה המאוחדת והיה בנוסף הראשון בסדר הירושה לתואר דוכס קמברלנד.
* הנרי טאיפה, ויקונט טאיפה.

החוק התיר ליורש התארים לפנות אל המונרך הבריטי בבקשה שיחזיר לו את תואריו והוא רשאי, לאחר אישור המועצה המלכותית, להחזירם. עד היום אף אחד מן היורשים לא ניצל זכות זאת ופנה בבקשה להחזרת תואריו.

==קישורים חיצוניים==
* [http://www.heraldica.org/topics/britain/deprivation1917.htm החוק והמלצת הוועדה לשלילת התארים]

שלילת התארים 1917
קטגוריה:הממלכה המאוחדת במלחמת העולם הראשונה
קטגוריה:המלוכה הבריטית
ICloud

iCloud (בתעתיק לעברית: אייקלאוד) הוא שירות ענן המסופק על ידי חברת אפל. השירות מאפשר למשתמשים לאחסן נתונים כדוגמת לוחות שנה, תזכורות ועוד, ולהוריד אותם למכשירים שונים מבוססי iOS כגון אייפד, אייפוד ואייפון, ולמחשבים אישיים בעלי מערכות ההפעלה macOS או Windows. iCloud מאחסן את התוכן כך שהוא זמין תמיד לכל המכשירים של המשתמש ללא ביצוע סנכרון. השירות גם מחליף את MobileMe ומשמש כמרכז סנכרון נתונים עבור דואר אלקטרוני, אנשי קשר, פתקים, סימניות וכדומה. ב-iCloud ניתן לגבות מכשירי iOS בענן במקום לגבות אותם ידנית על המחשב באמצעות iTunes.

== היסטוריה ==
iCloud הוא ההשקה האחרונה של אפל בנושא טכנולוגיית הענן. שירותים קודמים היו iTools בשנת 2000, .Mac בשנת 2002, ו-MobileMe ב-2008.

על השירות iCloud הוכרז ב-6 ביוני 2011 בכנס המפתחים הכלל עולמי של אפל (WWDC). לצד שני לוגואים נוספים (הלוגו של iOS 5 והלוגו של Lion OS X), נחשף הלוגו של iCloud חמישה ימים לפני ההשקה הרשמית. בכנס עצמו הכריזה אפל כי שירות iCloud הבסיסי יינתן בחינם (5GB) ויחליף את MobileMe.

תובענה ייצוגית הוגשה נגד אפל על ידי לקוחות שלא היו מרוצים מהמעבר מ-MobileMe ל-iCloud במאי 2012.

== שירותים בסיסיים ==
שירות הענן מאפשר למשתמשים לאחסן את הגדרות המכשיר, מוזיקה שנרכשה בiTunes, תמונות וסרטונים מאלבום התמונות, אפליקציות, פתקים ותזכורות, ספרים, אנשי קשר והודעות SMS, וכן משמש פלטפורמה לשירותי דואר אלקטרוני ולוחות שנה של אפל. כל חשבון מקבל נפח אחסון של 5GB בחינם. מוזיקה, ספרים ואפליקציות שנרכשו לא יפחיתו את המקום הפנוי. כל קובץ מוזיקה שנרכש דרך iTunes מועבר אוטומטית לכל מכשיר רשום (למשל: אייפון, אייפוד או מחשב), אך קובצי מוזיקה שלא נרכשו דרך iTunes לא יגובו ב iCloud. כאשר המשתמש רושם מכשיר חדש, כל התוכן של iTunes יוכל לעבור אליו אוטומטית.

== סכסוך בנוגע לשם ==
iCloud Communications, חברת תקשורת באריזונה, תבעה את אפל על הפרת סימן מסחרי זמן קצר לאחר שהכריזה על שירות ה-iCloud. התביעה הוגשה בבית המשפט המחוזי באריזונה ובמסגרתה נדרשה אפל להפסיק את השימוש בשם המסחרי ולשלם פיצויים כספיים. לבסוף, באוגוסט 2011, שינתה החברה מאריזונה את שמה והסירה את התביעה.

== ראו גם ==
* הפריצה ההמונית לחשבונות iCloud של ידוענים (2014)
* iOS (אפל)
* MobileMe

== קישורים חיצוניים ==

* 
* [http://www.apple.com/icloud/ iCloud], באתר אפל
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שירות אחסון קבצים בענן
קטגוריה:אפל
קטגוריה:תוכנות שהושקו ב-2011
אינסוף (פילוסופיה)

אינסוף הוא העדר גבול בהמשכיותו של עצם או נתון מוגדר. הוא מונח מצוי בפילוסופיה, תאולוגיה ומתמטיקה. העיסוק הפילוסופי באינסוף נקשר בין השאר לדיונים במושגי החלל, הזמן, האלוהות ואחרים.

== העת העתיקה ==
משמעותו הפילוסופית של מושג האינסוף הופיעה בפרדוקסים של זנון, אותם הגה ביוון העתיקה במאה החמישית לפנה"ס. טיעוניו עוסקים בפרדוקסליות של התנועה ושל הזמן כאשר מחלקים גודל סופי נתון לחלקים רבים והולכים לבלי גבול.
דיון על האינסוף מופיע בכתביו של הפילוסוף היווני אריסטו.

האינסוף מוזכר בתנ"ך בספר איוב בפסוק: . כלומר: לא ניתן לברר את גדולת האל, או לא ניתן לדעת את פרטיו.

== ימי הביניים ==
פרשנות והרחבה לרעיונותיו של אריסטו נוסחו בשלהי ימי הביניים, על ידי הפילוסוף ויליאם איש אוקאם איש המאה ה-14.

== העת החדשה ==

=== בפילוסופיה ===
במאה ה-17 עסק במושג ה"אין סוף" הפילוסוף הצרפתי בלז פסקל. בדיוניו על המושג הוא קשר אותו אל המימד הדתי, אל תחושת ההתבטלות של האדם הסופי לנוכח האין סופיות של האל; מאידך גיסא, במצב עניינים זה, שבו האדם אינו יכול לתפוס את מהות האל, הרי שנותרה לו רק הבחירה בין האמונה בו, לבין הכפירה בו. פסקל כתב:

.

===בקבלת האר"י===
לפי שיטת הקבלה של האר"י גדול מקובלי צפת במאה ה-16 ותלמידיו, עצמות הבורא איננה ניתנת למחקר. על פי שיטתו חקר השגת האלוהות נעשה אך ורק מתוך התרשמות הנברא מהאור המתפשט מעצמותו של הבורא.
לשיטתו, בטרם נבראו העולמות והנבראים, היה "אור עליון פשוט ממלא כל המציאות, והוא הנקרא אור אין סוף".
מחשבת הבריאה היא רצון הבורא להטיב לנבראיו, כאשר האין סוף הוא שורש הנבראים, כלומר הקשר שיש בין הבורא לנבראיו.

==ראו גם==
* אינסוף

==לקריאה נוספת==
* שלום רוזנברג, מאנקסימנדרוס ועד לוינס; לתולדות מושג האינסוף, דעת, 30, תשנ"ג, אוניברסיטת בר-אילן, עמ' 77–92.

==קישורים חיצוניים==
* 

==הערות שוליים==

קטגוריה:אינסוף
קטגוריה:מיסטיקה יהודית

קטגוריה:פילוסופיה יהודית
קטגוריה:פילוסופיה
דב כהנא

דב כהנא (נולד ב-1930) הוא רואה חשבון ישראלי, ששמו עלה לכותרות בזכות זכייתו בתובענה ייצוגית נגד חברת "כור תעשיות", בקשר למתן רווחים לבעלי המניות של חברת הבת שלה, "מכתשים אגן תעשיות".

== ביוגרפיה ==
כהנא נולד בטרנסילבניה שבמערב רומניה במשפחה חרדית, בן לרב חיים אריה כהנא. משפחתו שרדה את השואה, והוא עלה לישראל בשנת 1951, ונישא בה בשנת 1960. כיום הוא אלמן, אב לשישה, ומתגורר בבני ברק.

כהנא למד הנהלת חשבונות, ובישראל החל לעבוד בבנק אגרו-בנק. למד חשבונאות בבית הספר הגבוה למשפט וכלכלה. עבד במשרד רואי החשבון בבלי-מילנר. בשנת 1960 עבר לעבוד כרואה חשבון בחברת "עלית", ובמקביל פתח משרד פרטי לראיית חשבון. עם לקוחות המשרד, שבשיאו העסיק 25 עובדים, נמנו גם החברות עורק אינפורמיישן, AIG וקרגל. כרואה החשבון של "עלית" הוביל ב 1973 תכנון מס שאיפשר לבעלי השליטה ב"עלית" למכור את מניותיהם בבורסה ללא תשלום מס רווחי הון. לסגירת פרצה זו נחקק סעיף 101 לפקודת מס הכנסה. תכנון מס נוסף שלו, שעסק בדיווידנדים במפעל מאושר, אושר בבית המשפט העליון. לאחר מות אשתו בשנת 1998, התמזג משרדו למשרד רואי החשבון קסלמן וקסלמן. הוא פרש לגמלאות בשנת 2008. 

היה פעיל בוועדותיה של לשכת רואי חשבון בישראל, בעיקר בוועדה לעקרונות חשבונאים. עם עמיתו דב ספיר כתב חוברות לימוד לבחינות של לשכת רואי החשבון.
בהגיעו לגיל 80 תיארה אותו הלשכה כ"אחד האבות המייסדים של ראיית החשבון בישראל".

בשנת 1968 נמנה כהנא עם קבוצה של עובדי "עלית" שרכשו 40% ממניות חברת הכימיקלים "אגן". חלקו של כהנא היא אחוז אחד. לימים התמזגה "אגן" עם "מכתשים" להקמת "מכתשים אגן תעשיות", שבמהלך שנות ה-70 עברה לשליטתה של חברת "כור תעשיות". בתחילת שנות ה-80 ביקשה "כור", בפעולה של איחוד סוגי מניות, לקבל פרמיית שליטה בשיעור 6% על המניות שבהחזקתה. כהנא, שהתנגד לכך, הביא להורדת פרמיית השליטה ל-3%. 

במהלך השנים עברה השליטה ב"כור תעשיות" לנוחי דנקנר, שבתחילת 2011 הגיע להסכם למכירת השליטה ב"מכתשים אגן" לחברת "כמצ'יינה", תוך קבלת פרמיית שליטה ל"כור". כהנא סבר שפרמיית השליטה לכור מקפחת את בעלי המניות האחרים, והגיש תובענה ייצוגית באמצעות עו"ד יצחק אבירם. ביוני 2011 התפשרו הצדדים, והוסכם ש"כור" תשלם לבעלי המניות האחרים סכום של 45 מיליון דולר. זהו סכום הפשרה הגבוה ביותר שהושג בתובענה ייצוגית בישראל. באוגוסט 2011 אישר בית המשפט המחוזי בתל אביב את הסכם הפשרה.

על זכייתו אמר כהנא: "אני פועל בתחום התביעות הייצוגיות 15 שנים וזו מלחמה עיקשת בבתי המשפט, בגופים גדולים ובניסיון לשכנע אותם שאנחנו באים לתקן. לא הרבה פעמים זוכים בדברים גדולים וזה כיף שנותן הרבה אנרגיה להמשיך קדימה". 

תובענה ייצוגית נוספת, אליה הצטרף כהנא לאחר שהוגשה על ידי אחרים, מופנית נגד אי די בי חברה לפיתוח, אף היא בשליטת נוחי דנקנר, שבהצעת רכש כפתה על כהנא למכור את מניותיו בה במחיר נמוך.

== משפחתו ==
בניו הם:
* פרופסור צבי כהנא, מומחה למשפט חוקתי שלימד באוניברסיטת המלכה בקינגסטון בקנדה ומלמד כיום בקריית אונו.
* הרב מאיר כהנא, אב בית דין בבית הדין הרבני באשקלון ומלמד בישיבת ההסדר ירוחם ובישיבת ההסדר קריית שמונה.
* הרב אביעד כהנא, לשעבר ר"מ בישיבת מקור חיים, ונכון להיום רכז לימודי התנ"ך באותה ישיבה.

גיסו הוא הרב פנחס מילר.

== קישורים חיצוניים ==
* [http://www.icpas.org.il/news/newsitem.asp?id=845 דב כהנא הגיע לגבורות], באתר של לשכת רואי החשבון
* 
* 

==הערות שוליים==

קטגוריה:רואי חשבון ישראלים
קטגוריה:בוגרי בית הספר הגבוה למשפט ולכלכלה
קטגוריה:ישראלים שנולדו ב-1930
קבוצות הפדרציה הבין-לאומית לכלבנות

לפדרציה הבין-לאומית לכלבנות יש מערך ובו 10 קבוצות גזעי כלבים. סידור זה הוא יחיד במינו. בכל הקבוצות הללו קיימים גזעים שרשום מה הייתה מטרתם המקורית.

==מערך 10 הקבוצות==
מערך הקבוצות של הפדרציה הבין-לאומית לכלבנות הוא ייחודי לפדרציה זו. כל הקבוצות מכילות כלבים שהורבעו למטרה ספציפית, יותר ספציפית ממועדוני כלבים אחרים. קבוצות אלו מפוצלות יותר ממועדוני כלבים דוברי אנגלית אחרים. זוהי דוגמה למדרג המשמש את מערך זה:

גזע לדוגמה: ביוהאנד נורווגי

*קבוצה: 5 (שפיץ וטיפוסים פרימיטיבים)
*חלק: 3 (כלבי שמירה ורעייה נורדים)
*מספר הגזע: #237

==קבוצות==
קבוצות הפדרציה הבין-לאומית לכלבנות הן:
#כלבי בקר וצאן
#פינצ'ר ושנאוצר, דמויי דוגה וכלבי הרים שווייצריים
#טריירים
#דאקלים
#שפיץ וטיפוסים פרימיטיבים
#ציידי ריח וקרוביהם
#פוינטרים וסטרים
#רטריברים, ספניאלים וכלבי מים
#כלבי לוויה וזעירים
#כלבי רוח

==ראו גם==
*הפדרציה הבין-לאומית לכלבנות
*קבוצות מועדוני כלבים
*קבוצות מועדון הכלבים האמריקאי
*קבוצות מועדון הכלבים הקנדי

==קישורים חיצוניים==

*[http://www.fci.be אתר הפדרציה הבין-לאומית לכלבנות]

*

en:Breed group (dog)
cs:Plemena psů
lt:Sąrašas:Šunų veislės
pt:Anexo:Lista de raças de cães
ro:Listă de rase de câini pe grupe
פחם פעיל

פחם פעיל
פחם פעיל הוא צורה של פחמן, אשר מעובד בצורה המעניקה לו נקבוביות רבות, ולפיכך שטח פנים רב, המשמש לספיחת חומרים שונים או לתגובות כימיות. בשל הכמות הרבה של הנקבוביות המיקרוסקופיות, לגרם אחד של פחמן פעיל יש שטח פנים שנע בין 300 ל-2,000 מ"ר.

יעילות הפחמן הפעיל נקבעת בעיקר לפי שטח הפנים, אך גם הרכב כימי שונה יכול לשפר את יכולת הספיחה. הפחם הפעיל מופק בדרך כלל מפחם עץ.

==מאפיינים==
פחם גחלים פעיל כפי שנראה תחת [[מיקרוסקופ אלקטרונים]]
תחת מיקרוסקופ אלקטרונים ניתן לראות כי המבנה של פחמן פעיל איננו מסודר, והוא מפותל ומלא נקבוביות. ייתכנו אזורים שלמים שבהם שתי שכבות גרפיט, אשר מפרידים ביניהם ננומטרים בודדים. הפחם הפעיל מסוגל לספוח חומרים ביעילות כיוון שהוא נקשר לחומרים בעזרת קשרי ואן דר ואלס.

מאידך, פחמן פעיל אינו נקשר ביעילות לחומרים מסוימים, כגון אלכוהול, חומצות ובסיסים חזקים, מתכות ורוב החומרים האנאורגניים, כמו נתרן, ליתיום, ברזל, עופרת, ארסן, פלואור, וחומצה בורית. 

===אפיון יכולת הספיחה===
המדד הבסיסי ביותר על מנת לאפיין את ביצועי הפחם הפעיל מתבצע בעזרת יוד (Iodine number/value), והוא מעיד בעיקר על יכולת הספיחה של מולקולות קטנות ושטח הפנים הכולל של הפחם. זהו מדד לתוכן החללים המיקרוסקופים (עד 2 ננומטר) שמתמלאים על ידי ספיחת יוד מתמיסה. המדד מייצג את כמות היוד הנספג בגרם פחם פעיל, והוא ביחידות מ"ג/גרם, כאשר הטווח האופייני לפחם פעיל נע בין 500 ל-1,200 מ"ג/גרם.
על מנת לבדוק יכולת ספיחת מולקולות גדולות משתמשים במולסה וטאנין.

==שימושים==
פחם פעיל משמש לטיהור גזים, הפקת וגימור זהב ומתכות שונות, טיהור מים, טיהור משקאות אלכוהוליים, רפואה, טיהור שפכים, מסנני אוויר (פילטרים) במסכות גז ומסכות סינון אוויר, הלבנת שיניים ועוד.

בהתאם למחקר שבוצע ביפן פחם פעיל עוזר לחולי תסמונת צחנת הדג.<ref></ref>

==קישורים חיצוניים==

* 

==הערות שוליים==

קטגוריה:פחמן
קטגוריה:פחם
קטגוריה:טוקסיקולוגיה
קטגוריה:טיהור מים
קטגוריה:רשימת התרופות החיוניות של ארגון הבריאות העולמי
פורום סנקט פטרבורג הבין-לאומי לכלכלה

פורום סנקט פטרבורג הבין-לאומי לכלכלה (באנגלית: The St. Petersburg International Economic Forum, ברוסית; Петербургский международный экономический форум), המכונה גם "פורום דאבוס הרוסי", הוא פסגה כלכלית חד-שנתית המתקיימת מאז יוני 1997 בעיר הבירה הצפונית של רוסיה, סנקט פטרבורג. תחילה הוא שימש כפורום כלכלי אזורי בין חבר המדינות, אך בחלוף הזמן החלו להשתתף בו גם אנשי עסקים ומנהיגים ממדינות באירופה, אסיה ואמריקה.

בפורום דנים בתחזיות כלכליות ונסגרות עסקאות כלכליות בין מדינות ועסקים. בנוסף לכך, משמש הפורום כבימת הכרזה לנשיא רוסיה, הפורש את מדיניותו הכלכלית וחזון הכלכלה הרוסית ומהווה במה לחתימת חוזים כלכליים לטובת רוסיה ועידוד השקעות זרות בה.

ב-2005 השתתפו בפורום 3,000 איש מ-64 מדינות, ועד 2006 נערכה במהלכו ישיבה חד-שנתית של האספה הבין-פרלמנטרית של חבר המדינות, שנחשבה למארגנת הפורום.

הפורום מתנהל ברוסית ובאנגלית, והחל משנת 2006, על פי החלטת נשיא רוסיה, מארגן הפורום הוא המשרד לפיתוח כלכלי של רוסיה והשר/ה לפיתוח כלכלי נחשב ליו"ר הוועדה המארגנת של הפורום.

בשנת 2020 הוחלט לבטל את הפורום בעקבות מגפת הקורונה.. פעילות הפורום חודשה בשנת 2021.
<gallery>
קובץ:Павильон 7 "Ленэкспо" (Санкт-Петербург).JPG|פביליון מס' 7 של אולם התערוכות "לנאקספו" בסנט פטרסבורג, בו נערך הפורום בשנים 1997–2016.
קובץ:Expoforum 1.JPG|מתחם התערוכות אקספו-פורום בו נערך הפורום מאז יוני 2016.
</gallery>

==ראו גם==
*הפורום הכלכלי העולמי
*כלכלת רוסיה
==קישורים חיצוניים==

* 
* 
==הערות שוליים==

קטגוריה:ארגוני כלכלה בין-לאומיים
קטגוריה:סנקט פטרבורג: כלכלה
אנהרמוניה

אנהרמוניה (באנגלית: Enharmonic) הוא מונח המשמש בתאוריית המוזיקה המודרנית לתיאור דרכים שונות "לאיית" את שמו של תו אחד: לדוגמה מי♯ = פה = סול♭♭, דו♯ = רה♭ וכן הלאה. שני צלילים שנשמעים זהים אך מוגדרים בצורות שונות נקראים "שוי-ערך אנהרמוניים"; שוי-ערך אנהרמוניים הם הומונימים, או שוי-צורה, מוזיקליים. יחסים אנהרמוניים יכולים להתקיים, בעיקרון, רק במערכת מושווית של אוקטבה המתחלקת לשנים-עשר חצאי-טונים שווים; אך גם במערכות אינטונציה שבהן שני צלילים שוי-ערך, כמו סי♭ ולה♯, למשל, אינם מבוצעים באותו גובה בדיוק, המאזין עשוי לתפוס את שניהם כאותו צליל, והמלחין יעשה שימוש בזהות הצלילים כפי שהם נקלטים אצל המאזין.

במודולציה אנהרמונית נעשה שימוש בשינוי שמו של הסולם, בדרך כלל במעבר מסולם מז'ור לסולם מינור (למשל, מ-דו♯ מינור ל-רה♭ מז'ור, כמו בפנטזיה-אימפרומפטי אופוס 66 של שופן).

במוזיקה של יוון העתיקה השתמשו במושג אנהרמוניה כטטרקורד.

== מקור ==
* ג'וליאן ראשטון, "אנהרמוניה" במילון גרוב למוזיקה ומוזיקאים אונליין.

==קישורים חיצוניים==

* 

קטגוריה:תאוריית המוזיקה
בית הכנסת עץ חיים (טבריה)

בית הכנסת "עץ חיים" הוא בית כנסת ספרדי עתיק בטבריה. הוא נבנה על ידי רבי חיים אבולעפיה (השני), מחדש היישוב היהודי בטבריה בשנת 1740. בית הכנסת בנוי על שרידי בתי כנסת קדומים, בהם בית כנסת שהתפלל בו האר"י הקדוש. 

בית הכנסת חרב ושוקם מספר פעמים ברעש של 1837 ובשיטפון של 1934. בעקבות מאורעות תרצ"ו-תרצ"ט (המרד הערבי הגדול) התעכבה מלאכת השיקום של בית הכנסת. בסיון תש"ה (1945) התכנסו ראשי הקהילה הספרדית בעיר, בראשות הרב יעקב חי זריהן, והקימו את הוועד להקמה מחדש של בית הכנסת. בתמוז אותה שנה הופץ כרוז אשר כותרתו הייתה "מה נורא המקום הזה, אין זה כי אם בית אלקים". בעקבות זאת תרמו 228 משפחות מטבריה סכום כולל של 1228 לירות א"י, ובראשית תש"י (1950) הושלמה הבניה ובית הכנסת נחנך.

==שלטים וכתובות==
על קיר בית המדרש בצד הקרוב אל הטיילת מוצב שלט (בתמונה משמאל) ובו כתוב:
<center></center>
שלט הכניסה לבית הכנסת חובר ע"פ הספר "טבור הארץ" (לר' משה קליערס) המספר את סיפור טבריה בתקופתו של רבי חיים אבולעפיה ובו כתוב:

בבסיס ההיכל בבית הכנסת נמצאת אבן המעוצבת כמגן דוד העומד על זוג ענפים, בתוכו פרח ומעליו כתר. על סרט החרוט על האבן נכתב "בי כנשתא רבא דטבריא" ובשני קצותיו חרוטות המילים "שנת תרצ"ג".

==המקווה במבנה==
בבנין בית הכנסת פועל מקווה ייחודי, אשר מחובר לכנרת והוא מתמלא ממימיה על פי חוק כלים שלובים. מקווה זה אינו פעיל בצורה תקינה בשנים האחרונות עקב ירידת מפלס הכנרת. לאחר החורף הגשום בשנת ה'תשע"ג עלה מפלס הכנרת והיה ניתן לטבול במקווה אך בשנות הבצורת שלאחר ירד שוב מפלס הכנרת והמקווה ריק ממים.

== קישורים חיצוניים ==
 
* 
* 

עץ החיים
קטגוריה:טבריה: מבני דת
עץ החיים
מסגד הים (טבריה)

מסגד הים (ערבית: مسجد البحر, "מסג'ד אל-בחר") הוא מסגד בטבריה. המסגד קרוי גם "מסגד אל-רמל", "מסגד אל-שעבי" או "מסגד אל-בחרי".

==תולדות המסגד==
המסגד נבנה ב-1702 על חוף הכנרת, והיה אז המסגד היחיד בעיר. בשנות הארבעים של המאה ה-18 שופץ המסגד והורחב על ידי חאג' יוסף, אחיו של שליט הגליל דאהר אל-עומר, במקביל לבניית מסגד א-זידאני. המסגד עמד סמוך ל"שער הדייגים" ושימש בעיקר את דייגי העיר, אשר נהגו לקשור את סירותיהם בקמרון הצלבני המוצף שצמוד אליו מצפון. לאחר השיטפון שפקד את העיר בשנת 1934 ופינוי הריסותיה לעבר הכנרת, נוצרה הטיילת של העיר, ומאז שוב אין המסגד גובל בקו המים. 

לאחר מלחמת העצמאות בה עזבו ערביי טבריה את העיר נותר המסגד נטוש. החוג לחקר עתיקות טבריה ביקש לנצל את המסגד למוזיאון ולבקשת ראש העיר, משה צחר, נתן השיך טהאר סברי את הסכמתו לכך. חוזה להקמת המוזיאון אושר ביולי 1952 על ידי מועצת עיריית טבריה והמוזיאון נחנך במאי 1953 עם מוצגים מתקופת היוונים, הרומאים, הביזנטים והערבים. בשנת 1978 הכירו משרדי הממשלה בצורך לשפץ את מבנה המסגד, אך לא נמצא לכך תקציב. בשנת 1979 יצאה מנהלת המוזיאון, אלישבע בלהורן, לגמלאות, מוצגי המוזיאון הועברו לאגף העתיקות והוא נסגר.

כיום עומד המסגד שומם.

<gallery>
Francis_Frith._Tiberias,_from_the_South.jpg|טבריה בשנת 1870. מסגד הים הניכר בשתי הכיפות הלבנות, ניצב אותה עת על קו החוף של הכנרת
Ottoman Empire. Palestine, North Palestine, Lake Tiberias, Tiberias. P03093.023.JPG|דייגים קושרים את סירותיהם ליד המסגד. מלחמת העולם הראשונה (1914-1918)
</gallery>

== קישורים חיצוניים ==
 

==הערות שוליים==

קטגוריה:טבריה: מבני דת
הים (טבריה)
קטגוריה:התקופה העות'מאנית: מבנים
ניטור וידאו EEG

ניטור וידאו EEG מהווה כלי מהימן לבחון מיקום מדויק מאוד של מקור התקפים אפילפטיים ושל סוג ההתקפים.

מטרות הבדיקה הן:
*לגלות את המיקום המדויק של התחלת ההתקפים במוח.
*להבדיל בין התקפים אפילפטיים להתקפים לא אפילפטיים. 
*בירור האם יש לחולה אפילפסיה מוקדית עמידה לתרופות אנטי אפילפטיות ושניתן לטפל בה באמצעות ניתוח שבו מסירים את המוקד האפילפטי.

==מהלך הבדיקה==
החולה מגיע אל בית החולים, ומחברים לראשו עשרות אלקטרודות של EEG, כמו כן הוא שוכב במיטה שמולה נמצאת מצלמת וידאו. הוא מצולם ומתועד 24 שעות ביממה, בנוסף לזה החולה מפסיק לקחת את הכדורים שאמורים למנוע התקפים וזאת כדי לזרז את ההתקפים. לאחר כמה שעות עד כמה ימים מתרחש התקף. לאחר ההתקפים הרופאים בודקים מה נרשם בדיוק בניטור ה- EEG ובמקביל בודקים בווידאו מה בדיוק קרה בזמן ההתקף, השילוב של שני הדברים האלה מביא אותם לאבחון מדויק יותר של גורמי המחלה.

הבדיקה נמשכת בין יממה לשבועיים על פי הצרכים ומצב החולה.

==קישורים חיצוניים==
* [https://web.archive.org/web/20111110131631/http://www.rambam.org.il/בדיקות+וטיפולים/נוירולוגיה/ניטור+וידאו+EEG.htm ניטור וידאו EEG] באתר בית החולים רמב"ם
* [http://www.sheba.co.il/wards/Internal_Medicine/EEG ניטור וידאו EEG] באתר בית חולים תל השומר

קטגוריה:טיפול באפילפסיה
קטגוריה:אלקטרופיזיולוגיה
קטגוריה:נוירולוגיה
קטגוריה:טכנולוגיה רפואית
מדד נאסד"ק 100

לוגו של הנסד"ק
מדד NASDAQ-100 בשנים 1985-2015

מדד נאסד"ק 100 הוא מדד בורסה המורכב מ-100 מהחברות (הלא פיננסיות) הגדולות ביותר הרשומות למסחר בנאסד"ק, בורסה לניירות ערך המנוהלת על ידי האגודה הלאומית לסוחרי ניירות ערך, הפועלת מארצות הברית. במדד נכללים בעיקר חברות צמיחה מתחום הטכנולוגיה. זהו מדד משוקלל היוון מותאם (modified capitalization-weighted index) ומשקל החברות במדד מבוסס על שווי השוק שלהן, אך ישנן הגבלות מסוימות כדי למתן את השפעותיהן של החברות הגדולות יותר. על החברות במדד נמנות אפל, מיקרוסופט, אדובי מערכות, אמזון, סיסקו מערכות, דל, קוסטקו, Electronic Arts, אקטיוויז'ן בליזארד, NVIDIA מאטל, eBay, סטארבקס, סיגייט טכנולוגיות, נטפליקס, אינטל, אינפוסיס, גוגל, סימנטק, אורקל, ניוז קורפ, טבע תעשיות פרמצבטיות,NXP סמיקונדקטורס.

==ייחודו של המדד==
בנוסף להיעדרן של חברות פיננסיות, הנאסד"ק 100 כולל 15 חברות שהתאגדו מחוץ לארצות הברית. אומנם גם מדד הS&P 500 כולל 5 חברות מחוץ לארצות הברית, אך מדד הדאו ג'ונס מעולם לא כלל חברות זרות.

המדינות (לא כולל ארצות הברית) המיוצגות או שהיו מיוצגות במדד הנאסד"ק 100 הן:
*איי קיימן - סיגייט טכנולוגיות
*סין - ביידו (BIDU) וCtrip (CTRP) וJD.COM (JD)
*סינגפור - ברודקום (BRCM)
*הודו - אינפוסיס (INFY)
*אירלנד - וורנר צ'ילאאוט
*ישראל - פאלו אלטו נטוורקס (PANW) 
*הולנד - ק'אג'ן, ASML
*סינגפור - פלקסטרוניקס
*שווייץ - גרמין
*בריטניה - ליברטי (LBTYA) וודאפון (VOD)
*קנדה - לולולמון אתלטיקה (LULU)
בנוסף, הוא המדד היחיד מבין השלושה בארצות הברית, המדרג בכל שנה מחדש את דירוג המדד שלו, על מנת להבטיח כי החברות הגדולות בנאסד"ק (למעט חברות פיננסיות), נמצאות בו באופן מדויק בהתאם לשווי השוק שלהן.

== קישורים חיצוניים ==
* 
* [http://www.nasdaq.com האתר הרשמי של בורסת נאסד"ק]

==הערות שוליים==

נאסד"ק 100
קטגוריה:נאסד"ק
סוזן קולידג'

סוזן קולידג (באנגלית: Susan Coolidge; 29 בינואר 1835 – 9 באפריל 1905) הוא שם העט של סופרת הילדים האמריקאית שרה צ'ונסי וולסי (Sarah Chauncey Woolsey)

==ביוגרפיה==
וולסי נולדה בקליבלנד שבאוהיו למשפחה עשירה ובעלת השפעה, משפחת דווייט מניו אינגלנד. אביה היה ג'ון ממפורד וולסי ואמה ג'יין אנדרוז. ב-1852 עברה עם משפחתה להתגורר בניו הייבן שבקונטיקט. היא הייתה אחייניתו של המשורר והסופר גאמל וולסי. היא לא התחתנה וחיה עד מותה בבית המשפחה בניופורט, רוד איילנד.

בתקופת מלחמת האזרחים האמריקאית (1861–1865) עבדה וולסי כאחות, ואחר כך החלה לעסוק בכתיבה. ערכה את "האוטוביוגרפיה ומכתביה של גברת דילייני" (The Autobiography and Correspondence of Mrs. Delaney) (1887) ואת "יומנה ומכתביה של פרנסס ברני" (The Diary and Letters of Frances Burney) (1880).

היא ידועה בעיקר בזכות ספר הילדים הקלאסי שכתבה "מה עשתה קייטי" (1872). משפחתה של וולסי עצמה שימשה כמודל למשפחת קאר הבדיונית שבספר, כאשר סוזן (שרה) עצמה היוותה השראה לקייטי, וארבעת אחיה ואחיותיה שימשו כמודל לילדים הקטנים במשפחת קאר. היא כתבה מספר ספרי המשך בסדרה בהם "מה עשתה קייטי בבית הספר" ו"כך אירע לקלובר".

בנוסף לסדרת ספרי קייטי כתבה ופרסמה ספרי ילדים נוספים, סיפורים קצרים ושירים.

==ספריה שתורגמו לעברית==
* מה עשתה קייטי
* מה קייטי עשתה עוד
* מה עשתה קייטי בבית הספר
* כך אירע לקלובר : <חוויות אחותה הצעירה של קייטי>

כל הספרים תורגמו בידי אברהם בירמן ויצאו לאור בהוצאת י' צ'צ'יק

==קישורים חיצוניים==

* 
* 
* 
* 

קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:סופרות אמריקאיות הידועות בשם עט
קטגוריה:אמריקאיות שנולדו ב-1835
קטגוריה:אמריקאים שנולדו ב-1835
קטגוריה:אמריקאיות שנפטרו ב-1905
קטגוריה:אמריקאים שנפטרו ב-1905
CORE

CORE - תיאום המשאבים המיוחדים (בפורטוגזית: Coordenadoria de Recursos Especiais) היא יחידת עילית של המשטרה האזרחית של ברזיל בריו דה ז'ניירו, המקבילה האזרחית ל-BOPE, שהא חלק מהמשטרה הצבאית. היחידה שהוקמה ביולי 1969 מקבילה ליחידת GOE של סאו פאולו.

== מטרות ==
היחידה הוקמה על מנת להוות יחידת תגובה מהירה 
* בביצוע מבצעי לוחמה בפשע המאורגן
* ביצוע מעצר מבוקשים ברמה גבוהה
* השתלטות על אירועי בני ערובה המוניים
* ליווי אח"מים
* מבצעים מיוחדים ללוחמה בטרור
* מבצעי חילוץ במקרים של משברים לאומיים ואסונות טבע

== ראו גם ==
* BOPE
== קישורים חיצוניים ==

* [http://www.policiacivil.rj.gov.br/ המשטרה האזרחית של ריו דה ז'ניירו] האתר הרשמי

קטגוריה:ברזיל: צבא וביטחון
ארתור ברנרדס

ארתור דה סילבה ברנרדס (בפורטוגזית: Artur da Silva Bernardes; 8 באוגוסט 1875 - 23 במרץ 1955) היה עורך דין ופוליטיקאי ברזילאי, אשר כהן כנשיא ברזיל בין השנים 1922 ו-1926.

בין השנים 1918 ו-1922 היה נשיא מדינת מינאס ז'ראיס.

==בחירות 1922==
ברנרדס נבחר לנשיא ברזיל בבחירות של 1 במרץ 1922, כאשר גבר על נילו פסניה עם 466,877 קולות נגד 317,714. מערכת הבחירות הייתה סוערת, ובמהלכה הואשם ברנרדס בכתיבת מכתבים שהכפישו את הנשיא לשעבר ארמס דה פונסקה, אך ברנרדס הצליח להוכיח שהמכתבים היו מזויפים.

בחירת ברנרדס לנשיאות הייתה ניצחון נוסף לפוליטיקת הקפה בחלב אשר שלטה במדינה במהלך הרפובליקה הישנה. לפי מדיניות זאת, מדינות סאו פאולו (יצרנית קפה) ומינאס ז'ראיס (יצרנית חלב) תמכו במועמד מאחת מהן על מנת שישמור על האינטרסים שלהן. בזכות ההצבעה הלא חשאית בבחירות לנשיאות, הצליחו בעלי האחוזות הגדולות ממדינות אילו להכריח את פועליהם להצביע ל"מועמד הרשמי".

אף על פי כן, בחירת ברנרדס נתקלה במחאה חברתית נגד פוליטיקת הקפה בחלב ובהתנגדות, בעיקר מצד הצבא. לזה התווספו ייסוד המפלגה הקומוניסטית הברזילאית ב-1922 אשר נתנה כוח לאיגודי הפועלים והתגברות השפעת האינטלקטואלים בחברה הברזילאית.

ב-5 ביולי 1922, צעדו קצינים זוטרים של הצבא לכיוון ארמון הנשיא, במה שמוכר כ-"מרד ה-18 מהמבצר", במטרה להפיל את הנשיא אפיטסיו פסואה ולמנוע את הכתרתו בנובמבר של ברנרדס לנשיא. המרד נכשל, אולם הוא היה הראשון בשורה של מרידות ומחאות, המוכרים כ"לוטננטיזם" או "תנועת הלוטננטים". מחאות הלוטננטיזם ליוו את "נשיאי הקפה בחלב" עד למהפכת 1930.

==נשיאות==
שלטונו של ארתור ברנרדס התאפיין בתקופות ארוכות של מצב חירום לאומי בעקבות ריבוי מרידות ומשברים פוליטיים.

בשנת 1923 התמודד ברנרדס עם מרד בדרום ברזיל כתגובה לבחירה בפעם החמישית ברציפות של בורז'ס דה מדיירוס לנשיאות מדינת ריו גראנדה דו סול.

בשנת 1924 התרחש במדינת סאו פאולו המרד הלוטננטיסטי השני, "המרד הפאוליסטי של 1924", במלאת שנתיים למרד ה-18 מהמבצר. המורדים השתלטו על הבירה סאו פאולו למשך 23 ימים ונשיא סאו פאולו נמלט לפנים המדינה בעקבות הפצצת ארמון הממשלה. ברנרדס התערב והכוחות הפדרליים הפציצו את כוחות המורדים. המורדים עזבו את הבירה ואחרי כישלונם במתקפה על כוחות הצבא במדינת מאטו גרוסו דו סול של היום, הסתיים המרד עם חזרת נשיא סאו פאולו לארמון הממשלה.

בשנת 1926 התמודד ברנרדס עם "מצעד פרסטס", בהנהגת לואיס קרלוס פרסטס, מחאה לוטננטיסטית נוספת. פרסטס צעד עם תומכיו מדרום ברזיל עד לבוליביה, בתנועה שהטיפה לרפורמות פוליטיות וחברתיות. פרסטס הצליח לחמוק מכוחות השלטון ולהמשיך במחאה זמן רב והפך לאגדה בברזיל.

בגלל מצב החירום ששרר לאורך רוב תקופת שלטונו, הייתה העשייה של ברנרדס מעטה יחסית. בין המעשים המעטים נמנה ביטול הסובסידיה הפדרלית על הקפה.

==קישורים חיצוניים==

* [https://web.archive.org/web/20110923194310/http://www.historiabrasileira.com/biografias/artur-bernardes/ ביוגרפיה] באתר www.historiabrasileira.com 
* [http://www.time.com/time/magazine/article/0,9171,716938,00.html Foreign News: Brazil's Press-Muzzle], כתבה במגזין טיים, 12 בנובמבר 1923 
* [http://www.time.com/time/magazine/article/0,9171,880676,00.html Foreign News: Befogged Fighting], כתבה במגזין טיים, 21 ביולי 1924 

קטגוריה:ברזיל: היסטוריה
קטגוריה:נשיאי ברזיל
קטגוריה:עורכי דין
קטגוריה:ברזילאים ממוצא פורטוגזי
קטגוריה:ילידי 1875
קטגוריה:נפטרים ב-1955
וליד אל-מועלם

וליד אל-מועלם (בערבית: وليد المعلم, תעתיק מדויק: וליד אלמעלם; 17 ביולי 1941 – 16 בנובמבר 2020) היה דיפלומט סורי ושר החוץ של סוריה בשנים 2006–2020.

==ביוגרפיה וקריירה==
אל-מועלם נולד בדמשק כבן לשבט זובייד הסוני. היה חבר מפלגת הבעת'. רכש תואר ראשון בכלכלה באוניברסיטת קהיר ב-1963. בשנת 1964 נכנס לשירות החוץ הסורי ושירת במשלחות דיפלומטיות בטנזניה, ערב הסעודית, ספרד ואנגליה. בשנת 1975 מונה לשגריר סוריה ברומניה, תפקיד בו כיהן עד שנת 1980. בין השנים 1980–1984 כיהן כמנהל התיעוד והתרגום במשרד החוץ הסורי ובין 1984–1990 כמנהל מחלקת המשרדים המיוחדים בדמשק.

ב-1990 מונה אל-מועלם לשגריר סוריה בארצות הברית וכיהן בתפקיד עד שנת 1999, תקופה בה החל להיות מעורב במגעים למשא ומתן לשלום בין ישראל לסוריה. בשנת 2000 מונה לעוזר שר החוץ הסורי, תפקיד בו כיהן עד שנת 2005, ובמסגרתו ניהל את תיק יחסי סוריה-לבנון שעלו באותה תקופה על שרטון עקב רצח ראש ממשלת לבנון לשעבר, רפיק אל חרירי ב-2005.

בשנים 2005–2006 כיהן כסגן שר החוץ הסורי. ב-11 בפברואר 2006, במהלך סבב מינויים שבמהלכו מונה שר החוץ הקודם פארוק א-שרע לסגן נשיא סוריה, מונה אל-מועלם לשר החוץ. מועלם היה מעורב באופן פעיל בענייני המשא ומתן הישראלי-סורי, הן לפני והן במהלך כהונתו כשר החוץ. בספטמבר 2006, העביר מסר לישראל, מטעם הנשיא אסד, בדבר נכונותה של סוריה לשלום עם ישראל. באוגוסט 2007 הודיע שסוריה מוכנה להשתתף בוועידת שלום אזורית, ואמר כי "יוזמה שכזאת - יש להבהיר את מטרותיה והערבויות להצלחתה... נתמוך בכל מאמץ רציני להשכנת שלום ויציבות באזור... וזאת בה בעת כשהיא קוראת לשלום צודק וכולל בהתאם להחלטות הבינלאומיות ולעיקרון של שטחים תמורת שלום... רצוננו בשלום אין פירושו שנוותר אי פעם על זכויותינו". בפברואר 2008 החלו שיחות בין ישראל וסוריה. ביולי 2008, השתתף בוועידת איחוד מדינות הים התיכון שנערכה בפריז, בה השתתפו גם ראש הממשלה אהוד אולמרט ושרת החוץ ציפי לבני. אולם, יצא מהאולם בזמן נאומה של לבני. בספטמבר 2008, הודיע על הפסקת המגעים לשלום עם ישראל, עד לכינונה של ממשלה חדשה, בעקבות הודעת הפרישה של אולמרט.

במהלך מלחמת האזרחים בסוריה שימש אל-מועלם כדובר הראשי של המשטר, מאחר שהנשיא אסד נמנע מהופעות תכופות בפומבי.

אל-מועלם נפטר ב-16 בנובמבר 2020. היו לו שלושה ילדים, והתגורר בדמשק. הוחלף על-ידי פייסל אל-מקדאד.

==קישורים חיצוניים==

* 

==הערות שוליים==

קטגוריה:שגרירי סוריה
קטגוריה:שגרירים בארצות הברית
קטגוריה:שגרירים ברומניה
קטגוריה:שרי החוץ של סוריה
קטגוריה:סורים שנולדו ב-1941
קטגוריה:סורים שנפטרו ב-2020
מון גון-יונג

200px
מון גון-יונג (בקוריאנית: 문근영; נולדה ב־6 במאי 1987 בקוואנגג'ו) היא דוגמנית ושחקנית דרום קוריאנית המכונה בחיבה "האחות הקטנה של האומה", זוכת 3 פרסי גרנד בל (<small>האוסקר הקוריאני)</small> מתוך 5 מועמדויות. 

== קריירה ==
מון החלה לדגמן בגיל 12 ופרסומה הגיע בעקבות משחקה במלודרמה "סתיו בליבי" (가을동화, באנגלית Autumn in My Heart או Autumn Fairy Tale) משנת 2000. מון הייתה מועמדת לפרס השחקנית הטובה ביותר בטקס פרסי הגרנד בל, המקבילה הדרום קוריאנית לפרס אוסקר, על תפקידה בסרט 사랑따윈 필요없어 (Love Me Not) וזכתה במספר פרסי טלוויזיה בשנת 2010 על משחקה בסדרות "מרי נשארה כל הלילה בחוץ" (매리는 외박중, Mary Stayed Out All Night) ו"אחותה של סינדרלה" (신데렐라 언니, Cinderella's Sister).

בשנת 2014 השתתפה בסדרה דרום-קוריאנית לצד קים בום.

==קישורים חיצוניים==

* 

קטגוריה:שחקניות קולנוע וטלוויזיה דרום קוריאניות
קטגוריה:שחקניות תיאטרון
קטגוריה:שחקניות ילדות דרום קוריאניות
קטגוריה:דוגמניות דרום קוריאניות
קטגוריה:דוגמניות ילדות
קטגוריה:נשים בודהיסטיות
קטגוריה:בוגרי אוניברסיטת סנגקיונקואן
קטגוריה:ילידות 1987
אוליו

אוליו (באיטלקית: Oglio; בלטינית: Ollius או Olius; בלומברדית: Òi או Ùi) הוא נהר במחוז לומברדיה שבצפון איטליה, ואחד מיובליו השמאליים של הפו. אורכו של הנהר הוא 280 ק"מ והוא השני באורכו בין יובליו של הפו; השלישי בספיקתו הממוצעת והרביעי בשטח אגן הניקוז שלו.. 

האוליו הוא תוצר מיזוגם של שני נחלים קטנים - פריג'ידולפו (Frigidolfo) ונרקנלו (Narcanello) - הנפגשים בגובה של 2,600 מטרים מעל פני הים בצפון ואל קמוניקה שבצפון לומברדיה . הוא זורם דרך אגם איזאו (כניסה , יציאה ) ונשפך אל הפו כ-15 ק"מ דרומית-מערבית למרכז העיר מנטובה . בשפכו אל הפו, ספיקתו הממוצעת של הנהר עומדת על 137 מטר מעוקב לשנייה, אך בשל היותו ניזון בעיקר ממי הפשרת שלגי האלפים, נעה ספיקתו לאורך השנה בין 36 ל-425 מ"ק לשנייה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:איטליה: נהרות
קטגוריה:לומברדיה
2019

קתדרלת נוטרדאם בפריז עולה באש]]
==אירועים==



==נולדו==

==נפטרו==
[[נחמה ריבלין]]
לוק פרי]]
[[דוריס דיי]]
[[מוחמד מורסי]]
[[ז'ואאו ז'ילברטו]]
[[רוס פרו]]
[[ג'פרי אפשטיין]]
[[רוברט מוגאבה]]
[[ריק אוקייסק]]
[[ז'אק שיראק]]
[[אבו בכר אל בגדאדי]]
[[מארי פרדריקסון]]

==לוח שנה==







*2019 בישראל

==קישורים חיצוניים==

== הערות שוליים ==
בית הסראייה (טבריה)

האורוות בבית הסראייה
שלט בפתח המבנה
בית הסראייה הוא מבנה בטבריה שנבנה על ידי שליט הגליל העות'מאני, דאהר אל-עומר, בשנות הארבעים של המאה ה-18, ושימש ככלא וכבניין ממשל בימי השלטון העות'מאני. 

הסראייה בנויה ממבנה מרכזי, בן שתי קומות, ובו גם תאי כלא ותא גרדום, ומרפסת ארוכה, ולצידו חצר גדולה המוקפת בחומה גבוהה. נבנו בו גם חאן, אורווה ובית משפט. הבניין מצוי ברחוב דונה גרציה בעיר.

הסראייה נבנתה על ידי דאהר אל עומר בסמוך לבניית חומות טבריה.

כיום משמשת הסראיה את משרד החקלאות ופיתוח הכפר, אך מתוכנן להעביר משרדים אלו למקום אחר ולהפוך את בית הסראיה למוזיאון.

==קישורים חיצוניים==

* 

קטגוריה:טבריה: מבנים
קטגוריה:התקופה העות'מאנית בארץ ישראל
קטגוריה:בתי ממשל עותמאני בארץ ישראל
שוויינטוחלוביצה

שוויינטוחלוביצה (בפולנית: Świętochłowice, בגרמנית: Schwientochlowitz) היא עיר בחבל שלזיה שבדרום פולין, בסמוך לקטוביץ. דרך העיר זורם הנהר ראווה. שוויינטוחלוביצה נמצאת בפרובינציית שלזיה מאז 1999, כאשר לפני כן הייתה חלק ממחוז קטוביץ. אוכלוסיית העיר עומדת על כ-50,000 תושבים והיא חלק מהאזור המטרופוליני השלזי, המכיל מעל ל-5 מיליון איש.

==היסטוריה==
העיר קיבלה זכויות מגדבורג במאה ה-14. שוויינטוחלוביצה הייתה חלק מגרמניה עד ל-1922 כאשר היא סופחה לפולין למרות שרוב תושביה הצביעו נגד סיפוח זה. בשנת 1939 כתוצאה מפלישת גרמניה לפולין היא הועברה בחזרה לגרמניה עד לסוף מלחמת העולם השנייה.

בתקופת המלחמה פעל בעיר מחנה העבודה זגודה לאחר המלחמה רוכזו בו גרמנים, שלזים ממוצא גרמני ופולנים. בראש המחנה עמד היהודי סלומון מורל. קיימות טענות שמורל ראה בתפקידו כמפקד המחנה אפשרות לנקמה על הריגת יהודים רבים כולל כל משפחתו במהלך מלחמת העולם השנייה.

==קישורים חיצוניים==

* 
* 

קטגוריה:שלזיה (פרובינציה): ערים
קטגוריה:יישובים שהוקמו במאה ה-14
מסדר האמנויות והספרות

מסדר האמנויות והספרות (בצרפתית: Ordre des Arts et des Lettres) הוא מסדר כבוד צרפתי, אשר נוסד ב-2 במאי 1957 על ידי משרד התרבות בצרפת, והוכר בשנת 1963 כחלק ממסדר הכבוד הצרפתי הלאומי על ידי הנשיא שארל דה גול. מטרת המסדר להכיר באישים התורמים תרומה משמעותית לאמנויות ולספרות, או להפצתן.

==רקע==
ההנחיות להענקת אות חבר במסדר האמנויות והספרות קובעות כי על המועמד אזרח צרפת להיות אדם שומר חוק, בן 30 לפחות, אשר "תרם באופן משמעותי להעשרת מורשת תרבות צרפת". המסדר אף מקבל חברים שאינם אזרחי צרפת וביניהם אישים בולטים רבים ממדינות אחרות. מועמדים שאינם אזרחי צרפת אינם חייבים לעמוד בדרישת הגיל.

למסדר שלוש דרגות:
* מפקד (Commandeur) - מדליה הנענדת סביב הצוואר. לדרגה זו זוכים עד 20 אישים מדי שנה.
* קצין (Officier) - מדליה הנענדת עם סרט ועליו רוזטה על החזה משמאל. לדרגה זו זוכים עד 60 אישים מדי שנה.
* אביר (Chevalier) - מדליה הנענדת עם סרט על החזה משמאל. לדרגה זו זוכים עד 200 אישים מדי שנה.

המדליה עשויה בצורת כוכב בעל שמונה קודקודים בצבע ירוק-ברקת המצופה זהב למפקדים, וכסף לקצינים ואבירים. במרכז המדליה מופיע דמותה המוזהבת של מריאן, המוקפת בטבעת מוזהבת ועליה כתוב שם המסדר (Ordre des Arts et des Lettres). על צידה השני של המדליה, המצופה אמייל לבן, חרוטות האותיות "A" ו"L" וסביבן טבעת מוזהבת שעליה כתוב République Française ("הרפובליקה הצרפתית"). הסרט עליו תלויה המדליה הוא ירוק ועליו ארבעה פסים לבנים.

==חברי מסדר בולטים==
{| class="wikitable sortable"
!שם!!דרגה!!שנה
|-
|טי אס אליוט|| rowspan="21" style="background:gold" |מפקד||1960
|-
|מרסל מרסו||1978
|-
|ליליאן גיש||1983
|-
|ברברה הנדריקס||1986
|-
|פיירוז||1988
|-
|בוב דילן||1990
|-
|נאדין גורדימר||1991
|-
|יוסף טל||1985
|-
|דוד שחר||1985
|-
|יעקב אגם||1985
|-
|קלינט איסטווד||1994
|-
|יונה פישר||1999
|-
|ואצלב האוול||2001
|-
|פטי סמית'||2005
|-
|כריסטוף אשנבאך||2006
|-
|נאן גולדין||2006
|-
|ריי ברדבורי||2007
|-
|אמיר קוסטוריצה||2007
|-
|רוג'ר מור||2008
|-
|טקאשי קיטאנו||2010
|-
|מייקל קיין||2011
|-
|אביטל ענבר|| rowspan="10" style="background:silver" |קצין||1985
|-
||ז'אן מורו||1988
|-
||סוזנה יורק||1991
|-
|ניל ג'ורדן||1996
|-
|ואן מוריסון||1996
|-
|פרדריקה פון שטאדה||1998
|-
|טד נלסון||2001
|-
|ברונו קמפנלה||2002
|-
|שאה-רוח' ח'אן||2007
|-
|אישווריה ראי||2009
|-
||בורוויל|| rowspan="10" style="background:brown" |אביר||1968
|-
|איי צ'ינג||1985
|-
|פול אנקה||1991
|- 
|גיל שוחט||2009
|-
|גבריאלה אדמשטיאנו||2013
|-
|}

==קישורים חיצוניים==

* 

==הערות שוליים==

*
קטגוריה:צרפת: עיטורים
קטגוריה:אותות ועיטורים אזרחיים
כנסיית פטרוס הקדוש (טבריה)

חלל הכנסייה - מראה מחצר אל כיוון המזבח
כנסיית פטרוס הקדוש (הקרויה גם כנסיית פטרוס (שמעון כיפא) הקדוש) היא כנסייה קתולית ולצידה מנזר בטבריה. הכנסייה קרויה על שמו של פטרוס הקדוש, ובנויה בסמוך לכנרת בה היה פטרוס דייג.

הכנסייה נבנתה לציין את נס הדייג (הראשון) של ישו, כאשר ישו הורה לפטרוס לצאת ללב הכנרת (ים-גניסר) ולפרוש רשתות דייג (מכמורות). פטרוס הספקן, שידע שאין דגים באזור אמר לישו "כל הלילה יגענו ולא אחזנו מאומה" (לוקס פרק ה) <ref></ref> אולם בכל זאת פרש רשת, אל תוך הרשת נכנסו דגים כה רבים עד שהרשת נקרעה ובשלל הצליחו למלא שתי סירות דיג.

==היסטוריה של הכנסייה==
הכנסייה נוסדה בתחילת המאה ה-12 על ידי הצלבנים. עם כיבוש טבריה על ידי המוסלמים לאחר מפלת הצלבנים בקרב קרני חיטין בשנת 1187 הפכה הכנסייה למסגד.

במהלך המאה ה-18 התחדש עניינם של אנשי המסדר הפרנציסקני בכנסייה, והם החלו לבקר בה, בתחילה בציון יום פטרוס הקדוש, ולאחר מכן דרך קבע. במהלך מאה זו זכו הפרנציסקנים לקבל לרשותם את הכנסייה. בשנת 1833 הובא למקום העתק מדויק של פסלו של פטרוס הקדוש מאת ארנולפו די קמביו המוצב דרך קבע בבזיליקת פטרוס הקדוש בותיקן, ובשנת 1847 הקימו ליד הכנסייה מנזר. בשנת 1870 נבנתה החזית הנוכחית של הכנסייה. לאחר מלחמת העולם השנייה הוקם במקום קיר זיכרון המתאר מוטיבים שונים הקשורים בכנסייה הקתולית בפולין ובמרכזם דמותה של המדונה השחורה מצ'נסטוחובה.

==מבנה הכנסייה==
בכנסייה מוטיבים רבים הקשורים בדמותו של פטרוס, ובדימויי הדייג והרועה האופייניים לנצרות, וכן בהבטחתו של ישוע לפטרוס המופיעה בספר הבשורה על-פי מתי ט“ז 17-19 - "על הצור הזה אבנה את קהילתי ושערי שאול לא יגברו עליה" <ref></ref>, פסוק החקוק בלטינית מעל המזבח שבקדמת הכנסייה. צורתה של הכנסייה עצמה היא כצורת ספינה, כאשר האפסיס הוא חרטומה. מעל האפסיס ציור של פטרוס הקדוש בתוך ספינה על הכנרת.

==גלריית תמונות==
<gallery widths="150px" heights="150px" perrow="4">
St peters tiberias 6.jpg|פסלו של פטרוס בחצר הכנסייה, המהווה העתק מדויק של פסלו של ארנולפו די קמביו המוצב בוותיקן
PikiWiki Israel 11894 polish memorial in tiberias.jpg|אתר ההנצחה לחיילים הפולנים בחצר הכנסייה
St peters tiberias 9.jpg|חלון מעוטר בסמלי הכתר והמפתחות האופייניים לפטרוס מעל דלת היציאה לחצר הכנסייה.
</gallery>

==ראו גם==
*נס הדגים

==קישורים חיצוניים==

* 
* 

== הערות שוליים ==

פטרוס הקדוש
קטגוריה:טבריה: מבני דת
קטגוריה:משמורת ארץ הקודש
פטרוס הקדוש טבריה
ISO 3166-1

מפת [[אירופה עם הקודים של ISO 3166-1 alpha-2 במקום שמות המדינות והטריטוריות]]

ISO 3166-1 הוא חלק מהתקן ISO 3166, תקן בין-לאומי של ארגון התקינה הבינלאומי (ISO) המקצה קודים בני אותיות או ספרות אחדות לכל אחת ממדינות העולם, לשטחי החסות וכן לאזורים גאוגרפיים מסוימים. השם הרשמי של התקן הוא "קודים לייצוג שמות מדינות וחלוקות המשנה שלה; חלק 1:קודי המדינות" (באנגלית Codes for the representation of names of countries and their subdivisions – Part 1: Country codes). התקן מגדיר שלושה סוגים של קודי מדינה:
* ISO 3166-1 alpha-2 - קוד בן שתי אותיות, אשר בו נעשה השימוש הנפוץ ביותר מבין השלושה, ועליו מתבססים סיומות האינטרנט המדינתיים 
* ISO 3166-1 alpha-3 - קוד בן שלוש אותיות אשר מאפשר קישור ויזואלי קל יותר בין הקוד לשם המדינה מאשר קודי תקן ה-ISO 3166-1 alpha-2
* ISO 3166-1 numeric - קוד בן שלוש ספרות הזהים לאלו אשר פותחו והוחזקו על ידי מחלקת הסטטיסטיקה של האו"ם, אשר מועיל במיוחד לאנשים או למערכות המשתמשים בכתב שאינו לטיני.

קודי המדינות האלפביתיים נכללו לראשונה ב-ISO 3166 בשנת 1974, והקודים המספריים הוכללו לראשונה ב-1981. קודי המדינות פורסמו כ-ISO 3166-1 החל מ-1997, כשה-ISO 3166 הורחב לשלושה חלקים כדי לכלול את חלוקות המשנה של מדינות ומדינות לשעבר. כתקן בין-לאומי בעל שימוש נפוץ, ל-ISO 3166-1 יש שימושים בסטנדרטים נוספים אשר משמשים ארגונים בין-לאומיים כדי לסייע בחילופי סחורות ומידע עם זאת זהו אינו התקן היחידי עבור קודי מדינות. תקנים אחרים בשימושם של ארגונים בין-לאומיים מנוגדים חלקית או בצורה מלאה ל־ISO 3166-1, בעוד אחרים תואמים לקודי תקן זה.

== קריטריונים להכללה ==
נכון ליוני 2011 ישנם קודים רשמיים ב-ISO 3166-1 עבור 248 מדינות, טריטוריות ושטחים גאוגרפיים ייחודיים. על פי הסוכנות המתחזקת את ISO 3166, ה-ISO 3166/MA, ישנן שתי דרכים להוסיף רשומה חדשה ל-ISO 3166-1:
* הרשמה ב-Terminology Bulletin Country Names של האו"ם.
* הרשמה ב-Country and Region Codes for Statistical Use של המחלקה הסטטיסטית של האו"ם.
על מנת להיכנס ל-Terminology Bulletin Country Names ישות צריכה להיות:
* מדינה החברה באומות המאוחדות
* חברה באחת מסוכנויות האומות המאוחדות
* צד לחוק בית הדין הבינלאומי לצדק
רשימת השמות ב-Country and Region Codes for Statistical Use מבוססת על ה-bulletin Country Names ועל מקורות נוספים.

לאחר ששמה של מדינה או טריטוריה נרשם באחד משני מקורות אלו, הוא יתווסף כברירת מחדל ל-ISO 3166-1. ה-ISO 3166/MA יכולה לשמור קודים או רכיבי קודים מסוימים עבור ישויות שלא זכאיות להכללה על פי הקריטריון שצוין לעיל. דוגמה לכך היא האיחוד האירופאי אשר אינו מדינה, ולכן אינו כלול ב-ISO 3166-1, אך מסיבות פרקטיות הסוכנות המתחזקת את ISO 3166 "שומרת את הקוד EU למטרת זיהוי האיחוד האירופאי במסגרת ה-ISO 3166-1".


== קישורים חיצוניים ==

* [https://portal.sii.org.il/UploadedFiles/06_2013/3166new.pdf קודים לייצוג שמות של ארצות] , אתר מכון התקנים הישראלי
* [https://github.com/umpirsky/country-list רשימת מדינות העולם לפי התקן הבין-לאומי במגוון שפות וסוגים (כגון XML, JSON ועוד)].
[https://www.geonames.org/countries/ רשימת מדינות העולם לפי התקן הבין-לאומי לפי אתר go names]

== הערות שוליים ==

קטגוריה:תקני ISO

sv:ISO 3166#ISO 3166-1-koder